Alguse sai kõik aga päris ammu, idee kui selline. Lumi oli maas ning meie istusime Kadriga stuudios ja kuulasime head muusikat (mm, ilmselt Jack Johnsonit, sest see oli meie ühine eelistus), nikerdasime miskit näppude vahel ja ootasime kevadet. Jututeemadeks võisid meil olla lemmik-lilled (minu lemmikud on näiteks: meelespead, pojengid, maikellukesed, aasia tulikad,  täidisõielised tulbid, moonid…ja no neid võib veel olla, kohe ei tule meelde). Ja siis ma mõtlesin, et tahaks teha midagi suvist ka ehtena. Midagi õrna (kastepiisad), midagi ilusat (lilled) ja midagi, millel on sügavam sisu (poolvääriskivid). Mõte paberil ning nädala pärast olid valmis ka esimesed tööd - käekee ja kõrvarõngad, mida müün meeleldi komplektina.